Tiszagyulaháza Község Önkormányzata Polgármesterének **2021. május 28-án** – pénteken – a **veszélyhelyzet** és a veszélyhelyzeti intézkedések hatálybalépéséről szóló 27/2021. (I. 29.) Kormányrendelet, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt felhatalmazás alapján – a képviselőkkel egyeztetve – meghozott

**18/2021. (V. 28.) számú Polgármesteri Határozata**

**a településen található közkifolyók szükségességének felülvizsgálatáról**

Tiszagyulaháza Község Önkormányzata Polgármestere a Tiszagyulaháza, Kossuth u. 21., Kossuth u. 89., és Petőfi Sándor u. 18. szám alatt lévő három közkifolyó közműves ivóvíz-szolgáltatásának szüneteltetését határozza el.

Polgármesterként a döntésről értesítem a Tiszamenti Regionális Vízmű Zrt. illetékes üzemmérnökségét, és a további szükséges intézkedéseket megteszem.

**Határidő:** 2021. június 30. **Felelős:** Mikó Zoltán polgármester

K.m.f.

**Mikó Zoltán**

polgármester